CELEX: 32016R0549
Language: et
Date: 2016-04-08 00:00:00
Title: Komisjoni rakendusmäärus (EL) 2016/549, 8. aprill 2016, millega muudetakse rakendusmäärust (EL) nr 540/2011 seoses toimeainete bentasooni, butüültsühalofopi, dikvaadi, famoksadooni, flumioksasiini, DPX KE 459 (metüülflupüürsulfurooni), metalaksüül-M'i, pikolinafeeni, prosulfurooni, pümetrosiini, tiabendasooli ja metüültifensulfurooni heakskiidu kehtivusaja pikendamisega (EMPs kohaldatav tekst)

9.4.2016   
            
            
               ET
            
            
               Euroopa Liidu Teataja
            
            
               L 95/4
            
         KOMISJONI RAKENDUSMÄÄRUS (EL) 2016/549,
   8. aprill 2016,
   millega muudetakse rakendusmäärust (EL) nr 540/2011 seoses toimeainete bentasooni, butüültsühalofopi, dikvaadi, famoksadooni, flumioksasiini, DPX KE 459 (metüülflupüürsulfurooni), metalaksüül-M'i, pikolinafeeni, prosulfurooni, pümetrosiini, tiabendasooli ja metüültifensulfurooni heakskiidu kehtivusaja pikendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
   ning arvestades järgmist:
   
               (1)
            
            
               Komisjoni rakendusmääruse (EL) nr 540/2011 (2) lisa A osas on sätestatud toimeained, mida käsitatakse määruse (EÜ) nr 1107/2009 alusel heakskiidetuna.
            
         
               (2)
            
            
               Toimeainete bentasooni, butüültsühalofopi, dikvaadi, famoksadooni, flumioksasiini, DPX KE 459 (metüülflupüürsulfurooni), metalaksüül-M'i, pikolinafeeni, prosulfurooni, pümetrosiini, tiabendasooli ja metüültifensulfurooni heakskiidu kehtivusaega pikendati komisjoni rakendusmäärusega (EL) 2015/1885 (3). Nende ainete heakskiit aegub 30. juunil 2016. Kõnealuste toimeainete nõukogu direktiivi 91/414/EMÜ (4) I lisasse kuulumise pikendamist käsitlevad taotlused esitati komisjoni määruse (EL) nr 1141/2010 (5) artikli 4 kohaselt.
            
         
               (3)
            
            
               Kuna ainete hindamine on taotlejatest mittesõltuvatel põhjustel hilinenud, aegub kõnealuste toimeainete heakskiit tõenäoliselt enne selle pikendamist käsitleva otsuse vastuvõtmist. Seepärast on vajalik pikendada nende toimeainete heakskiidu kehtivusaega.
            
         
               (4)
            
            
               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kui komisjon võtab vastu määruse, milles sätestatakse, et käesoleva määruse lisas viidatud toimeaine heakskiitmise kehtivusaega ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine heakskiidu kehtivusaega ei pikendata, olenevalt sellest, kumb kuupäev on hilisem. Olukorras, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu kehtivusaja pikendamine, püüab komisjon kehtestada varaseima võimaliku kohaldamiskuupäeva, mis on asjaolusid arvestades kohane.
            
         
               (5)
            
            
               Seepärast tuleks rakendusmäärust (EL) nr 540/2011 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. aprill 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (3)  Komisjoni 20. oktoobri 2015. aasta rakendusmäärus (EL) 2015/1885, millega muudetakse rakendusmäärust (EL) nr 540/2011 seoses toimeainete 2,4-D, atsibensolaar-S-metüüli, amitrooli, bentasooni, butüültsühalofopi, dikvaadi, esfenvaleraadi, famoksadooni, flumioksasiini, DPX KE 459 (metüülflupüürsulfurooni), glüfosaadi, iprovalikarbi, isoproturooni, lambda-tsühalotriini, metalaksüül-M'i, metsulfuroon-metüüli, pikolinafeeni, prosulfurooni, pümetrosiini, püraflufeenetüüli, tiabendasooli, metüültifensulfurooni ja triasulfurooni heakskiidu kehtivusaja pikendamisega (ELT L 276, 21.10.2015, lk 48).
   
      (4)  Komisjoni 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
   
      (5)  Komisjoni 7. detsembri 2010. aasta määrus (EL) nr 1141/2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).
   
      LISA
      Rakendusmääruse (EL) nr 540/2011 lisa A osa muudetakse järgmiselt:
      
                  1)
               
               
                  11. real asendatakse bentasooni käsitleva kande kuuendas veerus kuupäev „30. juuni 2016” kuupäevaga „30. juuni 2017”;
               
            
                  2)
               
               
                  15. real asendatakse dikvaati käsitleva kande kuuendas veerus kuupäev „30. juuni 2016” kuupäevaga „30. juuni 2017”;
               
            
                  3)
               
               
                  17. real asendatakse tiabendasooli käsitleva kande kuuendas veerus kuupäev „30. juuni 2016” kuupäevaga „30. juuni 2017”;
               
            
                  4)
               
               
                  19. real asendatakse DPX KE 459 (metüülflupüürsulfurooni) käsitleva kande kuuendas veerus kuupäev „30. juuni 2016” kuupäevaga „30. juuni 2017”;
               
            
                  5)
               
               
                  23. real asendatakse pümetrosiini käsitleva kande kuuendas veerus kuupäev „30. juuni 2016” kuupäevaga „30. juuni 2017”;
               
            
                  6)
               
               
                  26. real asendatakse metüültifensulfurooni käsitleva kande kuuendas veerus kuupäev „30. juuni 2016” kuupäevaga „30. juuni 2017”;
               
            
                  7)
               
               
                  31. real asendatakse prosulfurooni käsitleva kande kuuendas veerus kuupäev „30. juuni 2016” kuupäevaga „30. juuni 2017”;
               
            
                  8)
               
               
                  34. real asendatakse butüültsühalofoppi käsitleva kande kuuendas veerus kuupäev „30. juuni 2016” kuupäevaga „30. juuni 2017”;
               
            
                  9)
               
               
                  35. real asendatakse famoksadooni käsitleva kande kuuendas veerus kuupäev „30. juuni 2016” kuupäevaga „30. juuni 2017”;
               
            
                  10)
               
               
                  37. real asendatakse metalaksüül-M'i käsitleva kande kuuendas veerus kuupäev „30. juuni 2016” kuupäevaga „30. juuni 2017”;
               
            
                  11)
               
               
                  38. real asendatakse pikolinafeeni käsitleva kande kuuendas veerus kuupäev „30. juuni 2016” kuupäevaga „30. juuni 2017”;
               
            
                  12)
               
               
                  39. real asendatakse flumioksasiini käsitleva kande kuuendas veerus kuupäev „30. juuni 2016” kuupäevaga „30. juuni 2017”.